Lav et referat af nedenstående tekst:

Tekst:
Cykling er nærmest religion i Belgien. Mange, mange mennesker følger sporten tæt og elsker den. Og selvom Jonas Vingegaard vandt Tour de France sidste år, har han ikke for alvor vundet popularitetskonkurrence i det belgiske folk, når det kommer til cykelryttere. Søndag aften så de dog en side af danskeren, som skabte positive reaktioner. - Han behøver selvfølgelig ikke blive populær i Belgien, men det skete bare på få minutter. - Min søster skrev med det samme, at hun kommer til at holde med ham fra nu af, og mange andre, der så det, blev overbevist om, at han har et godt hjerte. Seerne oplevede hans interesse Ordene kommer fra belgiske Maarten Vangramberen, der er vært på tv-stationen Sporzas pendant til vores eget AftenTour, Vive le Vélo. Søndag aften – efter Vingegaard havde tabt otte sekunder til Tadej Pogacar på Puy de Dôme – var Vingegaard gæsten. I slutningen af udsendelsen har de et fast element. Rytteren sætter sin autograf på sin trøje, som seerne kan vinde ved at sende en sms, som koster en euro. Pengene går til kampen mod kræft. Vangramberen fortæller, at Vingegaard fangede noget om en donation. Han ville også donere og spurgte ind til det. Sådan oplevede tv-seerne det. Og da programmet var slut, gjorde han alvor af interessen og sendte en sms. - Han var ikke sikker på, at det virkede med hans danske telefonnummer, så han tog sin pung op af lommen og ledte efter 1 euro. Men han havde kun 20 cent i pungen, siger Vangramberen til TV 2 Sport. Aldrig sket før Den anden vært på tv-programmet fortalte efterfølgende seerne, hvad der var sket, da interviewet var afsluttet. Og så kan det nok være, piben fik en anden lyd, fortæller tv-værten. - Vi har gjort det her i knap 20 år, og jeg har aldrig mødt en rytter, der tilbød at donere penge. At manden i den gule trøje er den første, der gør det her, er bare fantastisk, siger han. - Gestussen gjorde ham virkelig populær i Belgien. Folk synes generelt, at Pogacar er mere rock’n’roll, mens Vingegaard kører knap så aggressivt. Men folk har sendt mig beskeder om, at det var fantastisk med Vingegaard. Helt nyt syn på Vingegaard Selvom Jonas Vingegaard tabte otte sekunder til Tadej Pogacar på 9. etape, kunne han altså stadig aflevere en gul trøje i Vive le Vélo. Forspringet i klassementet er dog skrumpet til 17 sekunder. Vangremberen fortæller, at Pogacar formentlig stadig er mere populær i Belgien, blandt andet i kraft af hans sejr i årets Flandern Rundt, som tv-værten kalder "symbolet på cykling" i Belgien. Men hans møde med Vingegaard har ændret hans syn på den danske stjernerytter. - Han er virkelig en flink fyr. Han føler ikke, han er for stor til noget. Og efter det her kommer jeg til at se på Vingegaard i et helt andet lys. Meget mere positivt, siger Vangramberen. Efter hviledagen fortsætter Tour de France tirsdag med en kuperet etape.

Referat:
Søndag aften overgav det belgiske publikum sig til Vingegaard, fortæller tv-vært.